ai4bharat/Pralekha huggingface dataset:
وزارت خزانہ
انکم ٹیکس محکمے نے بنگلورو میں ایک دوا ساز گروپ کے ٹھکانوں پر چھاپہ مارا
انکم ٹیکس محکمے نے چھ جولائی 2022 کو بنگلورو میں قائم ایک بڑے دوا ساز گروپ کے ٹھکانوں پر چھاپے مارے ، یہ گروپ ادیہ سازی سے متعلق چیزوں کی تیاری اور مارکیٹنگ کرتا ہے۔ گروپ پچاس سے زیادہ ملکوں میں اپنا مال پہنچاتا آیا ہے۔ تلاشی کی کارروائی نو ریاستوں میں تقریبا 36 ٹھکانوں پر ہوئی ۔
تلاشی کے دوران کافی تعداد میں غیر قانونی دستاویزات اور ڈیجیٹل ڈیٹا برآمد کیا گیا اور انھیں ضبط کیا گیا۔ ابتدائی چھان بین میں پتہ چلا ہے کہ یہ گروپ اپنے کھاتوں میں غلط اخراجات کا اندراج کررہا تھا اور انھیں ’’فروخت اور فروغ‘‘کی مدد میں میڈیکل پیشہ ور افراد کے لئے تحفے تحائف کی شکل میں لکھا گیا تھا۔ ان تحفے تحائف میں سفری اخراجات اور دیگر تحفے شامل ہیں۔ پرومشن اینڈ پروپیگنڈا کے نام سے یہ تحائف میڈیکل پروفیشل افراد کو کمپنی کی ادویات اور دیگر مصنوعات کو فروغ دینے کے لئے بتائے گئے تھے۔ اس کے علاوہ سیمنار اور سمپوزیم میڈیکل ایڈوائزری وغیرہ کی مدمیں غلط اندراجات کئے گئے تھے۔ جو ثبوت وشواہد ملے ہیں ان سے پتہ چلتا ہے کہ گروپ نے اپنی مصنوعات اور برانڈز کو پرموٹ کرنے کے لئے غلط طریقے اختیار کئے ان تحفے تحائف کا اندازہ ایک ہزار کروڑ روپے لگایا گیا ہے۔
گروپ نے بعض آمدنی کے معاملے مصنوعی طریقے سے بڑھا کر خصوصی گنجائش کے تحت ہیر پھیر کی تھی۔ ٹیکس کی چوری کے دیگر طریقے جو استعمال کئے گئے ان میں مجاز یونٹوں کو تحقیق وترقی کے لئے ناکافی فنڈ کی فراہمی اور سیکشن 35  کے تحت تحقیق وترقی کی کٹوتی کے لئے اخراجات کو بڑھا چڑھا کر دکھایا گیا تھا۔ اس طرح کے ہتھکنڈوں سے جوٹیکس بچایا گیا وہ 300 کروڑ روپے سے زیادہ ہے۔
انکم ٹیکس ایکٹ 1961 کے سیکشن 194 سی کے تحت ڈیڈکشن ایٹ سورس کی دفعات کی بھی خلاف ورزی پائی گئی ہے۔
چھاپے کی کارروائی کے دوران 1.20 کروڑ روپے کی بنا حساب کتاب کی نقد رقم اور 1.40 کروڑ روپے کی مالیت کے سونے اور ہیرے کے زیورات پکڑے گئے ہیں۔
مزید چھان بین جاری ہے۔
وزیراعظم کا دفتر
وزیراعظم نےراؤڑکیلا میں آدی مہوتسو پر ٹوئیٹ شیئر کیا
وزیراعظم جناب نریندر مودی نے اجاگر کیا کہ ہماری قبائلی برادریوں کاورثہ اور ثقافت، بھارت کافخر ہیں۔
رکن قانون ساز اسمبلی جناب بھبانی شنکر بھوئی کے ٹوئیٹ کے جواب میں وزیراعظم نے ٹوئیٹ کیا:
’’ آدی مہوتسو پر دلچسپ ٹوئیٹ مالا، جو اڈیشہ کے راؤڑکیلا میں ہورہا ہے۔ بھارت کو ہماری قبائلی برادری کاورثہ اور ثقافت پر فخر ہے۔‘‘
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 89.89 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 5.67 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
89,89,83,265
|
|
بچی ہوئی خوراکیں
|
|
5,67,37,905
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 89.89 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 5.67 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
وزارت خزانہ
سی بی ڈی ٹی نے محکمہ انکم ٹیکس کی نئی ویب سائٹ www.incometaxindia.gov.in کا آغاز کیا
نئی ویب سائٹ کو جمالیاتی طور پر موبائل موافق لے آؤٹ کے لیے دوبارہ ڈیزائن کیا گیا ہے اور اس میں نئی خصوصیات اور فعالیت کے ساتھ مواد کے لیے ’میگا مینو‘ موجود ہے
تمام نئے اضافے اور بٹن کے نئے اشاروں کے لیے منضبط ورچوئل ٹور
تجدید شدہ سائٹ پر نئی خصوصیات صارفین کو مختلف ایکٹ، سیکشن، قوانین، اور ٹیکس معاہدوں کا موازنہ کرنے کی اجازت دیتی ہیں
ٹیکس دہندگان کے تجربے کو بڑھانے اور نئی ٹیکنالوجی کے ساتھ رفتار برقرار رکھنے کے لیے، محکمہ انکم ٹیکس نے اپنی قومی ویب سائٹ www.incometaxindia.gov.in کو صارف دوست انٹرفیس، قدر افزا خصوصیات اور نئے ماڈیول کے ساتھ نئے سرے سے تیار کیا ہے۔ نئی تجدید شدہ ویب سائٹ کو جناب نتن گپتا، چیئرمین، سنٹرل بورڈ آف ڈائریکٹ ٹیکس  نے ادے پور میں ڈائریکٹوریٹ آف انکم ٹیکس  کے زیر اہتمام ”چنتن شیور“ میں لانچ کیا۔
یہ ویب سائٹ ٹیکس اور دیگر متعلقہ معلومات کے ایک جامع ذخیرہ کے طور پر کام کرتی ہے۔ یہ ڈائریکٹ ٹیکس کے قوانین، کئی دیگر متعلقہ ایکٹ، قوانین، انکم ٹیکس سرکلر اور اطلاعات تک رسائی فراہم کرتی ہے۔ یہ سائٹ ٹیکس دہندگان کو انکم ٹیکس گوشوارے داخل کرنے میں مدد کرنے کے لیے مختلف ٹیکس ٹول پر مشتمل ایک ’ٹیکس دہندہ سروسز ماڈیول‘ بھی پیش کرتی ہے۔
تجدید شدہ ویب سائٹ کو جمالیاتی طور پر موبائل موافق لے آؤٹ کے ساتھ دوبارہ ڈیزائن کیا گیا ہے۔ ویب سائٹ میں نئی خصوصیات اور فعالیت کے ساتھ ،مواد کے لیے ایک ’میگا مینو‘ بھی موجود ہے۔ ویب سائٹ پر آنے والوں کی سہولت کے لیے، ان تمام نئے اضافے کی وضاحت ایک منضبط ورچوئل ٹور اور نئے بٹن اشاروں کے ذریعے کی گئی ہے۔
نئی خصوصیات، صارفین کو مختلف ایکٹ، سیکشن، قوانین اور ٹیکس معاہدوں کا موازنہ کرنے کی اجازت دیتی ہیں۔ سائٹ پر موجود تمام متعلقہ مواد کو اب آسانی سے نیویگیشن کے لیے انکم ٹیکس سیکشن کے ساتھ ٹیگ کیا گیا ہے۔ اس کے علاوہ، یہ متحرک مقررہ تاریخ کی یاددہانیوں کی فعالیت ریورس کاؤنٹ ڈاؤن، ٹول ٹپس، اور متعلقہ پورٹل کے لنکس فراہم کرتی ہے تاکہ ٹیکس دہندگان کو آسانی سے تعمیل کرنے میں مدد مل سکے۔
تجدید شدہ ویب سائٹ ٹیکس دہندگان کی بہتر خدمات فراہم کرنے کا ایک اور اقدام ہے اور یہ ٹیکس دہندگان کو تعلیم دینا اور ٹیکس کی تعمیل میں سہولت فراہم کرنا جاری رکھے گی۔
محنت اور روزگار کی وزارت
ای-شرم پورٹل رجسٹریشن کی سہولت ملک بھر میں چار لاکھ سے زیادہ سی ایس سی مراکز پر دستیاب ہے
ای شرم پورٹل پر 15 کروڑ سے زیادہ خواتین ورکرز رجسٹرڈ ہیں
محنت اور روزگار کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں مطلع کیا کہ وزارت محنت اور روزگار نے 26 اگست 2021 کو غیر منظم مزدوروں کا قومی ڈیٹا بیس ای-شرم پورٹل شروع کیا ہے۔ آدھار کے ساتھ غیر منظم کارکنوں کے رجسٹریشن کے لیے رجسٹریشن کی تعداد بڑھانے کے لیے، معاملے کو وقت وقت پر تمام ریاستوں/ مرکز زیر انتظام علاقوں کے ساتھ اٹھایا جاتا ہے۔ رجسٹریشن کی سہولت ملک بھر میں 4 لاکھ سے زیادہ سی ایس سی مراکز پر دستیاب ہے۔ ریاستی سیوا کیندروں کو بھی بورڈ میں لیا گیا ہے۔ مزید یہ کہ سی ایس سی کارکنوں کو متحرک کرنے کے لیے مختلف مقامات پر بیداری کیمپوں  کا انعقاد کرتا ہے۔ موبائل کے ذریعے آسانی سے رجسٹریشن کے لیے امنگ ایپ پر ای-شرم پورٹل بھی شامل ہے۔ ای-شرم پورٹل کی ترقی اور دیکھ بھال کے لیے 45.39 کروڑ روپے کی منظوری دی گئی ہے۔
جناب تیلی نے کہا کہ حکومت نے لیبر فورس میں خواتین کی شرکت اور ان کے روزگار کے معیار کو بہتر بنانے کے لیے مختلف اقدامات کیے ہیں۔ خواتین کارکنوں کے لیے مساوی مواقع اور کام کے سازگار ماحول کے لیے لیبر قوانین میں متعدد حفاظتی دفعات شامل کی گئی ہیں۔ ان میں زچگی کی تنخواہ 12 ہفتوں سے بڑھا کر 26 ہفتے کرنا، 50 یا اس سے زیادہ ملازمین رکھنے والے اداروں میں لازمی کریچ کی سہولت کا انتظام، مناسب حفاظتی اقدامات کے ساتھ رات کی شفٹوں میں خواتین کارکنوں کو اجازت دینا وغیرہ شامل ہیں۔
حکومت نے کوئلے کی کانوں میں زمین کے اوپر شام 7 بجے سے صبح 6 بجے کے درمیان کام کرنے اور زمین کے نیچے صبح 6 بجے سے شام 7 بجے تک تکنیکی، نگران اور انتظامی کاموں میں خواتین کو ملازمت دینے کی اجازت دینے کا فیصلہ کیا ہے جہاں مسلسل موجودگی کی ضرورت نہیں ہوتی ہے۔
تحریری جواب میں کہا گیا کہ مساوی معاوضہ ایکٹ، 1976 جو اب ضابطہ اجرت، 2019 میں شامل ہے جو یہ فراہم کرتا ہے کہ کسی اسٹیبلشمنٹ یا اس کے کسی یونٹ میں ملازمین کے درمیان صنفی بنیادوں پر کوئی امتیازی سلوک نہیں کیا جائے گا۔ مزید برآں، کوئی بھی آجر کسی بھی ملازم کو ملازمت کی شرائط میں ایک ہی کام یا اسی نوعیت کے کام کے لیے بھرتی کرتے وقت جنس کی بنیاد پر کوئی امتیازی سلوک نہیں کرے گا، سوائے اس کے جہاں ایسے کام میں خواتین کی ملازمت کسی قانون کے تحت یا اس کے تحت ممنوع یا محدود ہو۔
اس کے علاوہ، خواتین کارکنوں کی ملازمت کی صلاحیت کو بڑھانے کے لیے، حکومت خواتین کے صنعتی تربیتی اداروں، قومی پیشہ ورانہ تربیتی اداروں اور علاقائی پیشہ ورانہ تربیتی اداروں کے نیٹ ورک کے ذریعے انہیں تربیت فراہم کر رہی ہے۔ 29 جنوری 2023 تک ای-شرم پورٹل پر 28.55 کروڑ سے زیادہ غیر منظم کارکنان رجسٹرڈ ہوئے ہیں جن میں سے 52.80 فیصد خواتین کارکن ہیں۔
امور صارفین، خوراک اور عوامی تقسیم کی وزارت
مرکزی صارف تحفظاتی اتھارٹی  نے غیرمناسب تجارتی عمل کے لئے ای –کامرس کمپنیوں کے خلاف 24نوٹسیں جاری کیں
سی سی پی اے نے گھریلو سامان خریداری کے خلاف جو ہندوستانی معیارات بیورو کے عین مطابق نہیں ہے ، صارفین کو محتاط رہنے کے لئے دو تحفظاتی نوٹسیں جاری کیں
صارفین امور، غذا اور عوامی تقسیم نظام کے وزیر مملکت جناب اشونی کمارچوبے نے آج لوک سبھا میں ایک سوال کے تحریری جواب میں بتایاکہ صارف تحفظاتی ایکٹ 2019کے التزامات کے تحت مرکزی صارف تحفظاتی اتھارٹی جوکہ 24جولائی 2020سے ضابطہ معاملوں کو دیکھنے کے ساتھ ساتھ جھوٹے اور گمراہ کن اشتہارات سے متعلق جو ایک طبقے کی حیثیت سے عوام اورصارفین کے مفادات کے عین مطابق نہیں ہوتے ، ایسے تمام تر معاملوں میں کارروائی کرتی ہے ۔
سی سی پی اے نے 9جون 2022کو گمراہ کن اشتہارات کی روک تھام اور گمراہ کن اشتہارات کی حمایت کے تعلق سے اصول وضوابط 2022کو نوٹیفائی کیاہے ۔ یہ اصول وضوابط ان امورکے لئے ہیں۔کسی اشتہارکے گمراہ کن اور قانونی ہونے کی شرائط  مخصوص اشتہارات او رمفت دواؤں کے سلسلے میں بعض شرائط اور سوروگیٹ اشتہارات پرپابندی
صارفین امورکے محکمے نے ای-کامرس میں فرضی اور گمراہ کن جائزوں کی جانچ کے لئے ایک خاکہ تیارکرنے کی غرض سے باضابطہ طورپر ایک کمیٹی تشکیل دی ہے ۔
سی سی پی اے نے ای –کامرس کمپنیوں کے خلاف نامناسب تجارتی عمل کے لئے 24عدد نوٹس جاری کئے اور دو حفاظتی نوٹس بھی جاری کی گئی ہیں تاکہ صارفین کو ایسے پریشرکوکر ، ہیلمیٹ وغیرہ جیسے گھریلوسامان خریدنے کو لے کر محتاط کیاجاسکے ۔ جو ہندوستانی معیارات بیورو کے عین مطابق نہیں ہیں۔
زراعت اور کاشتکاروں کی فلاح و بہبود کی وزارت
ملک میں درخت پر مبنی کاشتکاری
نئی دہلی، 19 جولائی 2019، زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں اطلاع فراہم کی کہ حکومت زراعت سے ہونے والے فائدے کو زیادہ سے زیادہ کرنے اور کسانوں کو پائیدار ذریعہ معاش مہیا کرانے کے لئے درخت پر مبنی کاشتکاری کو فروغ دے رہی ہے۔حکومت نے اس سلسلے میں درج ذیل قدامات کئے ہیں:
- فصلوں / فصل نظام کے ساتھ ساتھ زرعی زمین پر شجر کاری کو فروغ دینے کے لئے2016-17 میں جنگلات سے متعلق ذیلی مشن ‘‘ ہر میڑھ پر پیڑ’’ کی شروعات کی گئی۔اس اسکیم کے تحت زرعی زمین پر نرسری کے فروغ اور شجر کاری کے لئے مالی امداد فراہم کرنے کی تجویز ہے۔ اس سے کسانوں کو اضافی آمدنی حاصل کرنے میں مدد ملے گی اور ان کے زرعی نظام کو مزید موسم کے موافق اور لچک دار بنایاجاسکے گا۔
- قومی غذائی تحفظ مشن کا ایک ذیلی جز وتیل کے بیجوں اور پام آئل سے متعلق قومی مشن کے ذریعہ درخت والے تیل کے بیجوں  مثلاً زیتون کا تیل ،نیم،کررانجا اور مہوا کے ساتھ فصلوں کو ملانے ،پودا کاری اور رکھ رکھاؤ کو تعاون فراہم کیاجاتا ہے۔
- مکمل ویلیو چین کی ترقی کے لئے سال 2018-19 کے دوران اثر نو تشکیل شدہ قومی بانس مشن کی شروعات کی گئی۔اس میں غیر جنگلاتی سرکاری زمینوں اور نجی زرعی زمینوں میں پودا کاری اور بانس اگانے والے کسانوں کو بازار سے جوڑنا شامل ہیں۔
U- 3281
(Visitor Counter : 34
وزارت دفاع
سمندر پار کارروائیوں کے لئے مشرقی بیڑے کے جہازوں کی تعیناتی
بھارت کی مشرق نو از پالیسی کے مطابق اور دوست ملکوں کے ساتھ فوجی اشتراک کو وسعت دینے کے لئے بھارت کی بحریہ کے مشرقی بیڑے کی ٹاسک فورس اگست 2021 کے آغاز سے جنوب مشرقی ایشیا جنوبی چین کے سمندر اور مغربی بحرالکاہل کے سمندر وں میں 2 ماہ سے زیادہ کی مدت کے لئے اپنے بیڑے تعینات کرے گی۔بھارتی بحری جہاز وں کی تعیناتی سمندری علاقے میں بہتر بندوبست کو یقینی بنانے اور بھارت بحرالکاہل ملکوں کے درمیان موجودہ رشتوں کو مضبوط کرنے کی سمت میں دوست ملکوں کے ساتھ یکجہتی کو اُجاگر کرتی ہے ۔
بھارتی بحری ٹاسک فورس تباہ کن گائیڈڈ میزائل رنوجے، گائیڈڈ میزائل فریگیٹ شیوالک ، آبدوز شکن کوریٹ کیڈمیٹ اور گائیڈڈ میزائل کورویٹ کورا پر مشتمل ہیں۔ باقی کے تین جہاز ہتھیاروں اور سینسر سے لیس ہیں۔ جسے دفاعی بحری جہازوں کے کارخانے کے ذریعہ ملک میں ہی تیار کیا گیا ہے۔ بھارت بحرالکاہل خطے میں تعیناتی کے دوران مذکورہ بحری جہاز ویتنامی پیپلز بحریہ ، جمہوریہ فلپائن کی بحریہ ، جمہوریہ سنگاپور کی بحریہ  ، انڈونیشیا کی بحریہ  اور رائل آسٹریلین بحریہ کے ساتھ باہمی بحری مشقوں میں حصہ لیں گے اور یہ بحری جہاز مغربی بحرالکاہل میں جاپان کی میری ٹائم سیلف ڈیفنس فورس ، رائل آسٹریلین بحریہ اور امریکہ کی بحریہ کے ساتھ مالا بار 21 کثیر رخی مشقوں میں بھی حصہ لیں گے۔
بھارت کی بحریہ وزیراعظم کے ‘‘ خطے میں سب کے لیے سلامتی اور ترقی ’’ کے اقدام کو آگے بڑھاتے ہوئے بیرونی دوست ملکوں کے ساتھ مل کرباقاعدہ تعیناتی کا کام انجام دیتی ہے۔ مزید یہ کہ اس طرح کی سرگرمیوں سے ‘دوستی کے رشتوں اور بین الاقوامی تعاون کو تقویت حاصل ہوتی’ ہے۔ اس طرح کے اقدامات سے بھارتی بحریہ اور دوست ملکوں کے درمیان تال میل اور تعاون میں وسعت حاصل ہوتی ہے، جو سمندری مفادات میں اور سمندر میں آزادی کے عہد پر مبنی ہیں۔ بندرگاہ پر باضابطہ کارروائی کے علاوہ مذکورہ ٹاسک گروپ دوست ملکوں کی بحریہ کے ساتھ دوستانہ تال میل قائم کرے گا تاکہ جہاز رانی سےمتعلق سرگرمیوں کومنعقد کرنے میں فوجی تعلقات قائم کئے جاسکیں اور باہمی رابطہ قائم ہوسکے۔
۔ ۔ ۔ ۔ ۔ ۔ ۔ ۔ ۔
(ش ح۔ش ر۔ ف ر (
U-7394
(Visitor Counter : 234
مواصلات اور اطلاعاتی ٹیکنالوجی کی وزارت
"خلا پر مبنی مواصلاتی خدمات کے لیے سپیکٹرم کی تفویض" پر ٹرائے کے مشاورتی پیپر پر تبصرے / جوابی تبصرے حاصل کرنے کی آخری تاریخ میں توسیع
ٹیلی کام ریگولیٹری اتھارٹی آف انڈیا  نے 06 اپریل، 2023 کو "خلا پر مبنی مواصلاتی خدمات کے لیے سپیکٹرم کی تفویض" پر ایک مشاورتی پیپر جاری کیا تھا۔ ابتدائی طور پر اسٹیک ہولڈرز کے ذریعے مشاورتی پیپر میں اٹھائے گئے مسائل پر تحریری تبصرے حاصل کرنے کی آخری تاریخ 04 مئی 2023 اور جوابی تبصرے کے لیے 18 مئی 2023 مقرر کی گئی تھی۔ تاہم اسٹیک ہولڈرز اور انڈسٹری ایسوسی ایشنز کی درخواست پر تحریری تبصرے اور جوابی تبصرے جمع کرانے کی آخری تاریخ بالترتیب 18 مئی 2023 اور یکم جون 01 تک بڑھا دی گئی۔
اسٹیک ہولڈرز اور انڈسٹری ایسوسی ایشنز کے ذریعے تبصرے جمع کرانے کی مدت میں مزید توسیع کی درخواست کو مدنظر رکھتے ہوئے تحریری تبصرے اور جوابی تبصرے جمع کرانے کی آخری تاریخ کو بالترتیب یکم جون 01 اور 2023 جون 15 تک بڑھانے کا فیصلہ کیا گیا ہے۔ توسیع کی مزید درخواستوں پر غور نہیں کیا جائے گا۔
تبصرے/ جوابی تبصرے ٹرائے کے مشیر  جناب اکھلیش کمار ترویدی کو بھیجے جاسکتے ہیں، ترجیحی طور پر الیکٹرانک شکل میں advmn@trai.gov.in ای میل پر۔کسی بھی وضاحت / معلومات کے لیے ٹیلی فون نمبر +91-11-23210481 پر رابطہ کیا جاسکتا ہے۔
وزارت ماہی پروری، مویشی پروری و ڈیری
ملک میں ایوین انفلوئنزا  کی صورت حال
نئی دہلی، 28/جنوری 2021 ۔ 28جنوری 2021 تک نو ریاستوں  میں پولٹری پرندوں میں ایوین انفلوئنزا کی توثیق ہوئی ہے، جبکہ 12 ریاستوں  میں کووؤں/ مہاجر / جنگلی پرندوں میں ڈس انفیکشن کی توثیق ہوئی ہے۔ پنجاب کے ایس اے ایس نگر ضلع کے ڈیرا بستی کے پولٹری نمونوں میں ایوین انفلوئنزا کی توثیق ہوئی ہے۔
اس کے علاوہ مرکز کے زیر انتظام علاقے جموں و کشمیر  میں کوؤں میں، مہاراشٹر کے یوتمال ضلع میں مور میں اور مہاراشٹر کے ناندیڑ ضلع میں الو سے موصولہ نمونے میں ایوین انفلوئنزا کی توثیق کی گئی ہے۔
حالانکہ گجرات کے راج کوٹ اور جوناگڑھ ضلع سے مورنی اور تیتر کے نمونوں سے ایوین انفلوئنزا کی توثیق نہیں ہوئی ہے اور یہ نمونے جانچ میں نگیٹیو پائے گئے ہیں۔ مہاراشٹر اور مدھیہ پردیش، چھتیس گڑھ، پنجاب، اترپردیش اور گجرات کے متاثرہ علاقوں میں کنٹرول اور کانٹینمنٹ آپریشنز  مہم چل رہی ہے۔
ان کسانوں اور مویشی پالنے والوں کو معاوضہ دیا جاتا ہے جن کے پولٹری پرندوں، انڈوں اور پولٹری چارہ کو ریاست کے کارروائی منصوبہ کے مطابق نمٹایا / ڈسپوز کیا جاتا ہے۔ بھارت سرکار کا مویشی پروری اور ڈیری محکمہ  اپنے مویشی کی صحت اور بیماری پر قابو پانے کے منصوبے کے تحت مویشیوں کی بیماریوں کے کنٹرول کے لئے ریاستوں کو مدد  کے تحت 50:50 فیصد کی حصے داری کی بنیاد پر ریاستوں / مرکز کے زیر انتظام علاقوں کو امدادی رقم دستیاب کراتا ہے۔
ایوین انفلوئنزا 2021 سے نمٹنے کی تیاری، کنٹرول اور ڈسپوز کے لئے ترمیم شدہ کارروائی منصوبے کی بنیاد پر ریاستوں اور مرکز کے زیر انتظام علاقوں کے ذریعے اپنائی گئی کنٹرول سے متعلق تدابیر کے بارے میں سبھی ریاستیں یومیہ بنیاد پر محکمہ کو رپورٹ دے رہی ہیں۔ محکمہ ٹویٹر اور فیس بک ہینڈل جیسے سوشل میڈیا پلیٹ فارم کے توسط سے ایوین انفلوئنزا کے تئیں بیداری پیدا کرنے کے لئے مسلسل کام کررہا ہے۔
وزارت دفاع
سینک اسکول سوسائٹی نئے اسکولوں کے قیام کے لیے بعض ریاستوں اور مرکز کے زیر انتظام علاقوں سے مزید شراکت کی خواہاں ہے
نئی دہلی۔ 22 جنوری حکومت ہند کے ذریعہ منظور شدہ 100 نئے سینک اسکول کھولنے کی اسکیم کے تحت، سینک اسکولس سوسائٹی اپنے زیراہتمام کام کرنے میں دلچسپی رکھنے والے اسکولوں کو منظوری دینے کے عمل میں ہے۔ یہ اسکیم ملک بھر کے طلباء کو سینک اسکول کے نصاب کی پیروی کے ساتھ ساتھ قومی تعلیمی پالیسی کے مطابق آگے بڑھنے کا موقع فراہم کرے گی۔ یہ حکومت ہند کے اس فیصلے کے مطابق ہے جس کے تحت اقدار پر مبنی تعلیم پر توجہ مرکوز کی گئی ہے تاکہ بچوں کو ملک کی بیش قیمتی ثقافت، ورثے اور کردار، نظم و ضبط، حب الوطنی اور قومی فرض کے احساس سے سرشار موثر قیادت فراہم کی جا سکے۔ پہلے مرحلے میں ریاستوں/غیر سرکاری اداروں /نجی شراکت داروں سے 100 معاون شراکت داروں کو تیار کرنے کی تجویز ہے۔
اس اسکیم کا مقصد پورے ملک کے خواہشمند طلباء کے ایک بڑے حصے کو سینک اسکول کی طرز تعلیم فراہم کرنا ہے۔ مختلف ریاستوں کے اسکولوں کی ایک قابل ذکر تعداد  نے https://sainikschool.ncog.gov.in پر رجسٹریشن کرایا ہے۔ اس کے ساتھ ہی، یہ بھی دیکھا گیا ہے کہ گوا، منی پور، میگھالیہ، سکم، تریپورہ، مغربی بنگال، نئی دہلی، انڈمان و نکوبار، چندی گڑھ، لکشدیپ، پوڈوچیری، لداخ اور جموں و کشمیر کے نجی/غیر سرکاری اداروں/سرکاری اسکولوں کی شراکت کم رہی ہے، جبکہ ان ریاستوں / مرکز کے زیر انتظام علاقوں کی حکومتوں کے لیے اپنے علاقے میں سینک اسکول قائم کرنے کا یہ سنہرا موقع ہو۔ اس سلسلے میں فعال انداز میں پہل کرنے کی ضرورت ہے تاکہ ان علاقوں کے والدین اور طلباء کی ضروریات کو پورا کرنے کے لیےدستیاب کرائے گئے متبادل متعدد اثرات مرتب کرے ۔
سینک اسکول سوسائٹی نے مذکورہ ریاستوں کے نجی/غیر سرکاری اداروں /سرکاری اسکولوں کو بڑے پیمانے پر عوام کے فائدے کے لیے اس اقدام میں شامل ہونے کی دعوت دی ہے۔
سینک اسکول سوسائٹی کی جانب سے مزید وضاحت/ مدد کے لیے، دلچسپی رکھنے والے فریق sainikschoolaffiliation[at]gmail[dot]com پر ای میل کے ذریعہ رابطہ کر سکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-647
(Visitor Counter : 164
خلا ء کا محکمہ
اسروں کے ذریعہ امیزونیا۔1 مصنوعی سیارے کے کامیابی کے ساتھ لانچ کے بعد مرکزی وزیر ڈاکٹر جتیندر سنگھ نے اپنے برازیلی ہم منصب مارکوس پونٹیس کے ساتھ خلا کے شعبے میں تعاون پر بات چیت کی
ورلڈ کومیٹی آف نیشنس میں بھارت کی شمولیت کے لئے خلائی ٹیکنالوجی کے ذریعہ ہی ہوگی
نئی دہلی، یکم مارچ 2021، شمالی مشرقی خطے کی ترقی کے وزیر مملکت  وزیراعظم کے دفتر، عملے، عوامی شکایات، پنشن، ایٹمی توانائی اور خلاف کے وزیر مملکت ڈاکٹر جتیندر سنگھ نے آج کہا کہ ورلڈ کومیٹی آف نیشنس میں بھارت کی شمولیت کے لئے خلائی ٹیکنالوجی کے ذریعہ ہی ہوگی۔گزشتہ روز اسروں کے ذریعہ برازیل کے امیزونیا۔1 مصنوعی سیارے کے کامیابی کے ساتھ لانچ کے بعد برازیل کے سائنس ٹکنالوجی اور اختراع کے وزیر مارکوس پونٹیس اور برازیلی خلائی ایجنسی کے سربراہ سے ورچوول بات چیت کرتے ہوئے ڈاکٹر جتیندر سنگھ نے کہا کہ دونوں ممالک کے تعاون سے ایک ایسے شاندار تعلق کی شروعات ہوگی جو کہ دوسرے ممالک کے لئے ایک رول ماڈل ہوگا۔ انہوں نے کہا کہ یہ لانچ اسرو کی کمرشیل شاخ نیو اسپیس انڈیا لمیٹیڈ  کا پہلا ڈیڈیکیٹڈ مشن بھی ہے۔
ڈاکٹر جتیندر سنگھ نے کہا کہ وزیراعظم نریندر مودی نے گزشتہ 5، 6 برسوں میں خلائی ٹکنالوجی سمیت تمام سائنسی تحقیقات کے لئے خصوصی تحریک دی ہے ۔ انہوں نے کہا کہ مختلف شعبوں اور میدانوں میں خلائی ٹکنالوجی کے استعمال سے عام آدمی کو ’زندگی گزارنی کی آسانی ‘ ملی ہے۔ انہوں نے کہا کہ چاہے ریلوے ہو یا اسمارٹ سٹی، زراعت ہو یا آفت کا بندوبست، شاہراہ ہو یا دفاع، خلائی ٹکنالوجی ان میں بہت زیادہ تعاون کررہی ہے۔
آزادی کے بعد پہلی بار بھارت کی خلائی ٹکنالوجی کو نجی شعبے کے لئے کھولے جانے کے وزیراعظم کے انقلابی فیصلے کا ذکر کرتے ہوئے ڈاکٹر جتیندر سنگھ نے کہا کہ اس سے ’زندگی گزارنی کی آسانی‘، ’ماحولیات کی آسانی‘ اور ’نوع انسانی کی آسانی‘ فراہم ہوگی۔ وزیر موصوف نے کہا کہ بھارت نے اپنا خلائی سفر دیگر کئی ممالک کے کافی بعد شروع کیا تھا لیکن آج ہم امریکہ کے ناسا جیسے دنیا کے بہترین اداروں کو منگل یان اور چندریان سے مادخل فراہم کرانے کی پوزیشن میں ہیں۔
اپنے خطاب میں برازیل کے سائنس ٹکنالوجی اور اختراع کے وزیر مارکوس پونٹیس نے کہا کہ خلائی ٹکنالوجی نے بھارت۔ برازیل کی مشترکہ کوششوں سے کمپنیوں کے لئے نئے مواقع پیدا ہوں گے اور اس سے نئے روزگار پیدا ہونے میں مدد ملے گی۔ انہوں نے کہا کہ امیزونیا ۔1 آپٹیکل ارتھ آبزرویشن سیٹلائٹ ہے اور اس کا مقصد برازیل میں ، خصوصی طور پر امیزونیا خطے میں جنگلوں کے کٹاؤ کا مشاہدہ اور نگرانی کرنے کے لئے ریموٹ سینسنگ تصاویر فراہم کرانا اور جنگلات کے کاٹے جانے کے ریئل ٹائم میں پتہ لگانے کے نظام کو بہتر بنانا اور ملک بھر میں متنوع زراعت کی نگرانی کرنا ہے۔ انہوں نے کہا کہ نئے مصنوعی سیارے سے طرح طرح کے کاروبار ، تجارت اور سرکاری مواقع کا راستہ کھلے گا۔ برازیل نے اپنے لانچ وہیکل پروگرام کے لئے بھارت سے میٹیریلس اور سسٹم کی حصولیابی میں تعاون کی بھی درخواست کی۔
مفاہمت نامے اور جوائنٹ ورکنگ گروپ : بھارت اور برازیل نے سن 2000 کے اوائل سے ہی سرکاری سطح پر  اور خلائی ایجنسی کی سطح پر  باہری خلا کی تحقیق اور پرامن استعمال کے لئے تعاون کے معاہدوں پر دستخط کئے ہیں۔ ایجنسی سطح کے مفاہمت نامے کے ضابطوں کے مطابق سن 20070 میں جے ڈبلیو جی کی تشکیل کی گئی تھی۔ اس جے ڈبلیو جی  کی ایک میٹنگ جنوری 2020 میں ہوئی تھی۔ اس میں مستقبل کے خلائی سائنس کے مشن ، اسرو کے پی ایس۔ 4 آربیٹل پلیٹ فارم کے استعمال ، خلائی موسم کے مطالعہ وغیرہ میں تعاون کے امکانات پر بات چیت کی گئی تھی۔
۔۔۔۔۔۔۔۔۔۔۔
ش ح۔ا گ۔ن ا۔
U-2053
(Visitor Counter : 139
وزیراعظم کا دفتر
وزیراعظم نے گجرات کے سابق وزیراعلیٰ کیشو بھائی پٹیل کے انتقال پر تعزیت کا اظہار کیا
نئی دہلی،29؍اکتوبر،وزیراعظم جناب نریندر مودی نے گجرات کے سابق وزیراعلیٰ کیشو بھائی پٹیل کے انتقال پر انتہائی صدمہ کا اظہار کیا ہے۔
سلسلے وار ٹوئیٹ کرتے ہوئے وزیراعظم نے کہا کہ ’’ہمارے محبوب اور محترم کیشو بھائی پٹیل کا انتقال ہوگیا ہے۔۔۔ مجھے انتہائی تکلیف اور صدمہ ہوا ہے۔ وہ ایک ایسے ممتاز لیڈر تھے، جنہوں نے سماج کے ہر طبقے کا خیال رکھا۔ اُن کی زندگی گجرات کی ترقی اور ہر گجراتی کو با اختیار بنانے کے لئے وقف تھی۔
کیشو بھائی نے جن سنگھ اور بی جے پی کو مستحکم کرنے کے لئے گجرات کے طول وعرض کا سفر کیا۔ انہوں نے اپنی پوری قوت کے ساتھ ایمرجنسی کی مزاحمت کی۔ کسانوں کی بہبود کے معاملات ، ان کے دل کے بہت قریب تھے۔ ایم ایل اے کے طور پر، رکن پارلیمنٹ کے طور پر، وزیر کے طور پر، یا وزیراعلیٰ کے طور پر ، انہوں نے کسان دوست اقدامات کو منظور کرانے کو یقینی بنایا۔
کیشو بھائی نے مجھ سمیت بہت سے نوجوان کاریہ کارتاؤں کی سرپرستی کی اور ان کی پرورش کی۔ ہر کوئی ان کی خوش اخلاقی کا معترف تھا۔ ان کا انتقال ایک ناقابل تلافی نقصان ہے۔ ہم سب آج بہت غمگین ہیں۔ میرے جذبات ان کے کنبے اور چاہنے والوں کے ساتھ ہیں، ان کے بیٹے بھرت سے بات کی اور تعزیت کا اظہار کیا۔ اوم شانتی‘‘۔
۰۰۰۰۰۰۰۰

U-6789
(